# Stepan Levitski

Stepan (Stefan) Levitski (Levitsky, Lewitzki) (25 d'abril de 1876, Sérpukhov – 21 de març de 1924, Glubokaya) fou un jugador d'escacs rus.

## Resultats destacats en competició

El 1899 fou tercer a Moscou (Torneig de Mestres de Totes les Rússies, I Campionat d'escacs de Rússia, el campió fou Mikhaïl Txigorin). El 1903 fou vuitè a Kíev (III Campionat d'escacs de Rússia, campió: Txigorin). El 1905/06 empatà als llocs 8è-11è a Sant Petersburg (IV Campionat d'escacs de Rússia, el campió fou Gersz Salwe). El 1907 fou segon, rere Ievgueni Znosko-Borovski, a St. Petersburg. Va perdre un matx contra Semion Alapín 0-5 a St. Petersburg 1907.
Levitski va guanyar a Sant Petersburg 1911 el campionat rus (Torneig de Totes les Rússies). El juliol-agost de 1912, empatà als llocs 13è-14è a Breslau (18è DSB Congress, on els campions foren Rubinstein i Oldrich Duras). L'agost-setembre de 1912, fou tercer a Vílnius (8è Campionat rus, campió: Akiba Rubinstein). El 1913 va perdre un matx contra Aleksandr Alekhin per 3 a 7 a Sant Petersburg. El 1913/14, fou 13è a St. Petersburg (9è Campionat rus, guanyat per Alekhin i Aron Nimzowitsch).

## Contribució a la teoria dels escacs

Va introduir l'atac d'alfil a l'obertura de peó dama, conegut com a Atac Levitski (1.d4 d5 2.Ag5), codi D00 a l'(ECO).

## Partida destacada

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Levitsky és especialment conegut pel fet que va ser el perdedor d'una famosa partida contra Frank James Marshall a Breslau 1912, a la qual la darrera jugada de Marshall fou l'espectacular 23...Dg3!!, que deixava la dama en una casella en la qual podia ser menjada de tres maneres diferents.

## Referències

* ↑ «Torneig de Moscou 1899». Arxivat de l'original el 2020-06-14. [Consulta: 27 desembre 2009].
* ↑ «Torneig de Moscou de 1899». Edo Chess. [Consulta: 24 abril 2020].
* ↑ «Torneig de Kiev 1903». Arxivat de l'original el 2020-06-14. [Consulta: 27 desembre 2009].
* ↑ «Torneig de Sant Petersburg 19005». Arxivat de l'original el 2008-03-07. [Consulta: 27 desembre 2009].
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004
* ↑ Litmanowicz, Władysław & Giżycki, Jerzy (1986, 1987). Szachy od A do Z. Wydawnictwo Sport i Turystyka Warszawa. ISBN 83-217-2481-7 (1. A-M), ISBN 83-217-2745-X (2. N-Z).
* ↑ «Torneig de Breslau 1912». Arxivat de l'original el 2008-05-24. [Consulta: 27 desembre 2009].
* ↑ «Història dels escacs a Rússia, per Bill Wall». Arxivat de l'original el 2009-10-28. [Consulta: 27 desembre 2009].
* ↑ «Torneig de Mestres Rus 1913/14». Arxivat de l'original el 2011-09-03. [Consulta: 27 desembre 2009].
* ↑ Chessmetrics:: La millor classificació mundial (virtual) de Levitski va ser el gener de 1914, quan era el número 18 del món.
* ↑ La dama negra pot ser capturada de tres maneres diferents, però totes elles condueixen al mat.
* ↑ Frank J. Marshall, Frank J. Marshall's Best Games of Chess, Dover Publications, 1960, pp. 138-39. ISBN 0-486-20604-1
* ↑ Partida Levitsky-Marshall, DSB Kongress 1912 a Chessgames.com. [Consulta 27 desembre 2009]
* ↑ Partida Levitsky-Marshall, DSB Kongress 1912 a 365chess.com [Consulta 27 desembre 2009]

## Enllaços externs

* Estimació Elo de Stepan Levitski a «chessmetrics.com». [Consulta: 27 desembre 2009]. (anglès)